open-index/open-wikipedia-markdown huggingface dataset:
Exocentrus adspersus

***Exocentrus adspersus*** er en bille som tilhører familien trebukker (Cerambycidae). Det er en mellomeuropeisk art som har en relikt-forekomst i Sør-Sverige.

## Utseende
En liten (5–8&nbsp;mm), brun trebukk med lange antenner. Arten ligner slektningen *[[Exocentrus lusitanus]]* men er noe større og bredere enn denne. Dekkvingene har jevnt spredte, lange, oppstående børster innimellom de korte, nedliggende hårene. Antennene er noe lengre enn kroppen og gulbrune, med ganske lange, utstående hår. Hodet er kort og bredt. Pronotum er en del bredere enn langt, i midten av hver sidekant med en spiss, bakoverrettet pigg. Det er kledt med lyse hår som er innover- og bakoverrettede. Dekkvingene er noe bredere enn pronotum, med markerte skuldre og et tverrbånd av lyse hår litt bak midten. Beina er brune og forholdsvis korte.

## Levevis
Larvene utvikler seg i innerbarken (basten) på nylig døde greiner av eik, av og til også hassel og lind. Larven lever av innerbarken, men gnager seg inn i veden for å forpuppe seg. Larvene finnes ofte sammen med trebukkene *[[Phymatodes alni]]*, *[[Phymatodes pusillus]]*, *[[Anaesthetis testacea]]* og *[[Exocentrus lusitanus]].* Utviklingen tar to år. De voksne billene kan finnes mellom eikegreiner i juni-juli.

## Utbredelse
Arten finnes i Sør- og Mellom-Europa, mot øst til Kaukasus. Den finnes ikke i Norge, men det er en relikt-bestand i Småland i Sverige.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Acanthocinini 
******** *Exocentrus adspersus* Mulsant, 1846

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilde av arten
Leiopus linnei

***Leiopus linnei*** er en nyoppdaget bille som tilhører familien trebukker (Cerambycidae). Den er funnet spredt i Sør-Norge. Arten ble først oppdaget i 2009 da DNA-undersøkelser viste at det som tidligere var oppfattet som én art, *[[Leiopus nebulosus]]*, i virkeligheten var to arter. Arten er oppkalt etter Carl von Linné i anledning 300-års jubileet for hans fødsel.

## Utseende
Arten lar seg knapt skille på utseendet fra *[[Leiopus nebulosus]]*, bortsett fra noen forskjeller i hannens kjønnsorganer, men DNA-undersøkelser har vist at det er en art for seg.
En liten til middelsstor (6–10&nbsp;mm), avlang, gråspraglete trebukk med ganske lange antenner. Antennene er omtrent dobbelt så lange som kroppen hos hannen, en og en halv gang så lange hos hunnen. Hvert ledd unntatt de to innerste er tofarget, lysbrunt i den indre delen og svart i den ytre. Kroppen er uten påfallende hår, men kledt med hårlignende skjell. Pronotum er omtrent en og en halv gang så bredt som langt, noe bak midten med en skarp, litt bakoverrettet pigg på hver side, på samme nivå også med et par knøler oppe på ryggen. Dekkvingene er avlange med markerte skuldre, grovt punkterte, mesteparten av overflaten skjellkledt. Grunnfargen er svart, men med store områder dekket av lyse skjell som danner et litt diffust tverrbånd litt bak midten. Beina er svarte bortsett fra en lysbrun ring på leggene.

## Levevis
Larvene utvikler seg i innerbarken på nylig døde trær eller greiner av mange ulike løvtrær, vanligst eik og hassel. Arten lever i løvskog, men også i kulturlandskapet. Larvens ganger går ikke inn i veden, men holder seg i barken. Utviklingen tar vanligvis ett år, de voksne billene kan finnes på greiner og stammer i juni-juli.

## Utbredelse
Arten er foreløpig kjent fra Norge og Sverige. Den er utbredt i Sør-Norge.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Acanthocinini 
******** *Leiopus linnei* Wallin, Nylander & Kvamme, 2009

## Kilder
* Wallin, H., Nylander, U. og Kvamme, T. (2009) Two sibling species of *Leiopus* Audinet-Serville, 1835 (Coleoptera: Cerambycidae) from Europe: *L. nebulosus* (Linnaeus, 1758) and *L. linnei* sp. nov. Zootaxa 2010: 31-45. http://www.mapress.com/zootaxa/2009/f/z02010p045f.pdf
* Sund, K. (2009) Ny art av trebukk oppdaget. http://www.skogoglandskap.no/nyheter/2009/ny_art_trebukk 

## Eksterne lenker
*
Rashtrapati Nilayam

**Rashtrapati Nilayam** (telugu: ; «Presidentens hus») er en av de tre offisielle residensene til presidenten i India. Bygningen ligger i en forstad som heter Bolarum i utkanten av den sørindiske byen Secunderabad. Det er den nyeste av presidentens tre offisielle residenser. 

Siden denne embedsboligen ligger i et område langt fra landets hovedstad New Delhi, blir den betraktet som et symbol på at presidenten spiller en viktig rolle i å samle en mangfoldig nasjon.   

Stedet er også kjent som presidentens «sørlige Sojourn» (*Southern Sojourn*). Bygningen blir av og til brukt som offisiell gjestehus for besøkende dignitarer. 

Den andre presidentresidensen er The Retreat Building i Shimla. 

## Historie
Rashtrapati Nilayam ble bygget i 1860 av den daværende nizam av Hyderabad. Etter at fyrstestaten Hyderabad ble innlemmet i den indiske unionen i 1948, ble eiendommen tatt over av presidentens sekretariat.

## Design
Eiendommen er spredt over et område på 90 hektar og består av én enetasjes bygning med 16 rom i tillegg til de besøkendes kvartaler, som er store nok til å huse 150 personer. 

Rashtrapati Nilayam har også en spisesal, kino, darbarhall, frokostrom osv. Presidenten bor i huset minst en gang i året og driver offisiell virksomhet herfra. 

## Se også
* Rashtrapati Bhavan
* The Retreat Building

## Referanser


## Eksterne lenker
* 
*  Den indiske presidentens offisielle nettside: Presidentens residenser
*  Times of India: Saperas scan RP Nilayam for Prez southern sojourn
*  Presidentens palasser
The Retreat Building

**The Retreat Building** er en av de tre offisielle presidentresidensene til Indias president. Den ligger i Chharabra ved Shimla. Residensen ligger 10 km fra Shimla og 305 meter høyere enn toppen av Shimlaåsen. 

Den andre presidentresidensen er Rashtrapati Nilayam i Hyderabad.

## Historie
The Retreat Building ble bygget i 1850 og var en del av eiendommen til visekongen av India. Denne bygningen ble overtatt fra visekongen i 1895.

## Design
Arkitekturen og de pittoreske omgivelsene til bygningen gjør det til en stor turistattraksjon i Shimla. Den enestående egenskapen ved denne bygningen er at det er en ren trekonstruksjon med dajji veggstruktur. The Retreat Building har et areal på 987,4 kvadratmeter. 

## Se også
* Rashtrapati Bhavan

## Referanser


## Eksterne lenker
*  Om residensen på presidentens offisielle nettside
Arne Øien

**Arne Øien** (født 22. desember 1928 i Oslo, død 5. oktober 1998) var en norsk økonom og politiker for Arbeiderpartiet.

Arne Øien var statsråd i Olje- og energidepartementet (olje- og energiminister) i perioden 9. mai 1986 til 16. oktober 1989 i Gro Harlem Brundtlands andre regjering.

Han var statssekretær ved statsministerens kontor i 1981, i Gro Harlem Brundtlands første regjering.

## Utdannelse og yrkeskarriere
Arne Øien ble utdannet cand.oecon. i 1954. Han arbeidet i Statistisk sentralbyrå fra 1955 til 1970, og ble ansatt som ekspedisjonssjef i Økonomiavdelingen i Finansdepartementet fra 1971. Denne jobben hadde han til 1978, da han ble økonomisk rådgiver for finansministeren. Fra 1980 til 1990 var han administrerende direktør for Statistisk sentralbyrå. Han ble så finansråd i Finansdepartementet 1990 til 1995.

Øien var styremedlem i *[[Arbeiderbladet]]* fra 1981 til 1986 og i Oslo Sporveier fra 1996 til han døde.

## Kilder
* Arne Øien hos Stortinget.no

## Eksterne lenker
* 
*
Cory Band

**Cory Band** (tidl.  **Buy As You View Band**, **Just Rentals Cory Band** og **Ton Temperance**) er et brassband fra Wales. 

Korpset fra Rhondda-dalen i det sørlige Wales, ble stiftet i 1884 under navnet *Ton Temperance*, men skiftet navn til *Cory* i 1895. Korpset har vunnet en rekke brassbandkonkurranser, deriblant det nasjonale britiske mesterskapet og europamesterskapet for brassband. 20. juni 2009 markerte Cory Band 125-årsjubileum med dirigent Dr. Robert Childs og gjestesolist Wycliffe Gordon i St. David's Hall, Cardiff.

## Referanser


## Eksterne lenker
* 
* Cory Band Cory Bands offisielle nettsted
Leiopus punctulatus

***Leiopus punctulatus*** er en bille som tilhører familien trebukker (Cerambycidae). Den er ikke funnet i Norge, men har en liten bestand i Uppland i Sverige.

## Utseende
En liten til middelsstor (5–10&nbsp;mm), avlang, kontrastrikt farget trebukk med ganske lange antenner. Fargene er svart og lysgrått, nesten hvitt. Antennene er omtrent dobbelt så lange som kroppen hos hannen, en og en halv gang så lange hos hunnen. Hvert ledd unntatt de to innerste er tofarget, smalt lyst i den indre delen og svart i den ytre. Kroppen er uten påfallende hår, men kledt med hårlignende skjell. Pronotum er omtrent en og en halv gang så bredt som langt, noe bak midten med en skarp, litt bakoverrettet pigg på hver side, på samme nivå også med et par knøler oppe på ryggen. Dekkvingene er avlange med markerte skuldre, grovt punkterte, mesteparten av overflaten skjellkledt. Grunnfargen er svart, men den har et bredt, lysgrått tverrbånd med noen få svarte flekker rundt midten, spissen av dekkvingene er også lysgrå med svarte flekker. Beina er mørke.

## Levevis
Larvene utvikler seg i under barken på greiner av osp som har vært døde et par år. Greinene må trolig være infisert med soppen *[[Encoelia fascicularis]]*. Larvens ganger går ikke inn i veden, men holder seg i barken. Utviklingen tar ett eller to år, de voksne billene kan finnes på greiner og stammer i juni-juli og er trolig nattaktive.

## Utbredelse
Arten er utbredt i den østlige delen av Europa. Den er ikke kjent fra Norge, men det finnes en bestand i Uppland i Sverige.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Acanthocinini 
******** *Leiopus punctulatus* (Paykull, 1800)
## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilder av arten
Pakistan under Sommer-OL 1984

**Pakistan under Sommer-OL 1984**. Trettien sportsutøvere fra Pakistan deltok i fem sporter under Sommer-OL 1984 i Los Angeles. Det var niende gangen som Pakistan deltok i et sommer-OL. De kom på delt 25.-plass med en gullmedalje.  
  
## Medaljer

## Medaljevinnerne

## Eksterne lenker
* OL-resultater på Sports-reference.com
Jerry Vale

**Jerry Vale** (født Gennaro Luigi Vitaliano 8. juli 1932 i The Bronx, New York City, død 18. mai 2014 i Palm Springs) var en amerikansk sanger.

## Singler
* 1953 You Can Never Give Me Back My Heart
* 1954 Two Purple Shadows
* 1954          I Live Each Day
* 1956 Innamorata (Sweetheart)
* 1956          You Don't Know Me
* 1957 Pretend You Don't See Her
* 1958 Go Chase a Moonbeam
* 1958     Have You Looked Into Your Heart
* 1965 For Mama
* 1965     Tears Keep On Falling
* 1965     Where Were You When I Needed You
* 1966 Ashamed
* 1966     Dommage, Dommage (Too Bad, Too Bad)

## Filmografi
* No Tomorrow Janasen (1999)
* A Wake in Providence Buddy Verona (1999)
* Casino Casino  Seg selv (1995)
* Growing Pains Seg selv(3 episoder, 1990) 
* Who's the Boss? Seg selv (1 episode, 1990)   
* Goodfellas Seg selv (1990)
* Late Night with David Letterman 8th Anniversary Special form Los Angeles

## Bøker
Jerry Vale, A Singer's Life av Richard Grudens ISBN 1575791765	

## Referanser


## Eksterne lenker
* 
* 
* 
* Biografi hos NNDB
* Biografi hos VH1
* Jerry Vale, A Singer's Life hos palmspringslife.com
Heltan

**Heltan** er et tidligere norsk band fra Kvinesdal. Bandet ga ut albumet *[[Kvinnelige Kvinner]]* i 1995.

*Ståll-Ull* og *Gerry* fra Luxus Leverpostei var i korte perioder innom Heltan. Heltan besto av Oddvar Sørensen, bass; Kjell Arne Åmot, gitar; Kjell Are Heiland, trommer; Cristian Sunde, sax og Øyvind Øye, keyboard og vokal. 

## Referanser


## Eksterne lenker
*
Sanatoriet Egle

**Sanatoriet Egle** er det eneste sanatoriet i Litauen med to egne mineralvannskilder. Disse er over 300 meter dype og har et saltinnhold på 40-45gr/ltr. EGLE har også egne gytjeforekomster. I dag regnes EGLE som det største sanatoriet ikke bare i Litauen, men i hele Øst-Europa. Sanatoriet har vært kjent for sine profesjonelle spa-behandlinger i mer enn 37 år og er åpent hele året.

## Eksterne lenker
*
King’s Singers

**The King's Singers** er et britisk a cappella-kor som har sitt utspring i King's College i Cambridge, England, hvor seks elever startet gruppa i 1968. I Storbritannia var de svært populære på 70-tallet og det tidlige 80-tallet. Senere har de opplevd suksess også internasjonalt. I februar 2009 ble deres CD, *Simple Gifts*, belønnet med Grammy Award i kategorien *Best Classical Crossover Album*.

## Medlemmer

Selv om både repertoar og stil har blitt bevart gjennom gruppens over 40 år lange historie, er medlemmene byttet ut en rekke ganger.

## Eksterne lenker
* 
* 
*  King’s Singers – offisiell distributør
*  King’s Singers – fan-side
Lorenz Spenning

**Lorenz Spenning** var en gotisk byggmester, og en dyktig elev av Hans Puchsbaum, en anerkjent kunstner som på 1430-tallet fikk i oppdrag å fortsette byggingen av Stefansdomen i Wien i Østerrike.

Lorenz Spenning utviklet sin egen stil, og denne var markant i utbyggingsarbeidet. Det er først i senere tid kommet fram at Spenning var hovedpersonen bak disse utbyggingene, og ikke Hans Puchsbaum som tidligere antatt. 

Andre kjente byggverk Spenning jobbet med var blant annet Spinnerin am Kreuz; et monument til minne om korsfarertiden. Denne sto i sin tid i nærheten av byen Wien og gapestokken på Hohe Markt – på bytorget nær sentrum.

Lorenz Spenning utarbeidet plantegningene til rådhuset i Wien for 3 pfund og 57 pfenninge. Plantegningene viser klart Spennings stil. Hans karakteristiske ribbebuer ligner hverandre så sterkt at han også tilskrives byggingen av Domen i Pressburg, Jakobs kirken i Brünn, kirken av Znaim samt Othmarskirken i Mödling. Videre ledet den Wiener Dombauhütte under Spennings ledelse kirkebygget i Perchtoldsdorf vestsiden med vesttårnet. Velvingen av bykirken i Ybbs er også Spennings verk som han utførte i 1466 sammen med sine svenner.

Hva angår Stephansdomen, fortsatte Spenning den indre utbyggingen med blant annet flere altere. Byggeperioden fra 1460 til 1475 er entydig Spennings verk. Hans personlige stil viser en beroligende overflate dekor med plastisitet og en energisk utforming av velvingen. 

Spenning deltok på Regensburgkongressen i 1459.
Hurtigløp på skøyter under Vinter-OL 1998 – 3000 meter damer

**3 000 meter damer** var en øvelse i hurtigløp på skøyter under Vinter-OL 1998 og ble avholdt i M-Wave i Nagano den 11. februar 1998. 

31 utøvere fra 16 nasjoner deltok på distansen.

## Medaljevinnere


File:Bundesarchiv Bild 183-1989-1125-014, Gunda Kleemann.jpg|Gunda Niemann-Stirnemann i 1989.
File:Claudia Pechstein 2008.jpg|Claudia Pechstein under Allround-VM i 2008.
File:Anni Friesinger Torino 2006.jpg|Anni Friesinger under Vinter-OL i 2006.


## Rekorder
Dette var gjeldende verdens og olympisk rekord før Vinter-OL i 1998:

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport
*  Nagano 1998 3000m women - Olympic Speed Skating på Olympic.org
*  Speed Skating at the 1998 Nagano Winter Games: Women's 3,000 metres  på Sports-reference.com/olympics
*  Distance result: Olympic Winter Games 1998 · Ladies · 3.000 meter Resultater på SpeedSkatingNews.info
*  Results of the 1998 Olympic Winter Games 3000 meters Women
*  Results Olympic Games 1997/1998 Ladies - 3000m 11 Feb 1998 - Nagano på http.ISU.html.infostradasports.com
*  Speed Skating 1998 Olympic Games Results - Women's 3000m - 9th February på The-Sports.org
*
Frances A. Yates

**Frances Amelia Yates** (født 28. november 1899 i Southsea i Hampshire i England, død 29. september 1981 i Surbiton i Surrey) var en fremtredende engelsk ide- og kulturhistoriker, tilknyttet Warburg-instituttet ved University of London. Hennes hovedbeskjeftigelse var renessansens åndsliv, derunder spesielt de esoteriske tradisjoner, hvor hun i særdeleshet har bidratt til å kartlegge innflytelsen til hermetisme på europeisk åndsliv. 

Hennes mest kjente verk er *Giordano Bruno and the Hermetic Tradition* (1964). Det foreligger også på norsk: *Modernitetens okkulte inspirasjon – Giordano Bruno og arven etter Hermes Trismegistos*, oversatt av Kåre A. Lie (Oslo: Pax, 2001).

Yates ble i 1972 utnevnt til offiser av Order of the British Empire og ble i 1977 forfremmet til *Dame Commander*. Hun ble derved adlet og fikk rett til å føre tiltaleformen *Dame* foran sitt navn.

## Bibliografi
* *John Florio: The Life of an Italian in Shakespeare's England* (1934)
* *The French Academies of the Sixteenth Century* (1947)
* *The Valois Tapestries* (1959)
* *Giordano Bruno and the Hermetic Tradition* (1964)
* *The Art of Memory* (1966)
* *Theatre of the World* (1969)
* *The Rosicrucian Enlightenment* (1972)
* *Astraea : The Imperial Theme in the Sixteenth Century* (1975)
* *Shakespeare's Last Plays: A New Approach* (1975)
* *The Occult Philosophy in the Elizabethan Age* (1979)
* *Lull and Bruno* (1982) Collected Essays I
* *Renaissance and Reform : The Italian Contribution* (1983) Collected Essays II
* *Ideas and Ideals in the North European Renaissance* (1984) Collected Essays III

## Referanser
Joshua Slocum

**Joshua Slocum** (1844–1909) var den første som seilte jorden rundt alene. Han utgav boken *Sailing Alone Around the World* etter denne jordomseilingen. Båten han brukte het «The Spray».

## Liv og virke
### Bakgrunn
Slocums familie var fra New England og var av skotsk opphav. Han ble født i Nova Scotia på et sted ved Bay of Fundy. 

Som fjortenåring rømte Slocum hjemifra og tok hyre på en fiskeskonnert, men vendte snart tilbake til familiehjemmet. 

### Sjømann
Etter at moren døde, da han var seksten år, tok han hyre som matros på de store seilskipene som gikk i trafikk på Europa. I 1869 fikk han sin første tjeneste som kaptein på fartøy i California og seglet i tretten år på handelsskip til Kina, Australia, Molukkene (Krydderøyene) og Japan. 

I 1874 bygde Slocum en *steamer* i Subic Bay på Filippinene og han gikk også inn som deleier av det store seglfartøyet «Northern Light». Han førte selv befal over fartøyet, som på den tiden ble ansett å være et av de beste skipene i den amerikanske handelsflåten. Han solgte sin del i «Northern Light» i 1882 og kjøpte i stedet barken «Aquidneck» i 1884. Han foretok en rekke lange ferder med «Aquidneck».

Ved 51 års alder seglet Slocum den 24. april 1895 ut fra Boston i en liten slupp («Spray»). Etter å ha seglet jorden rundt (46&nbsp;000 miles) kom han tilbake til Newport i Rhode Island den 27. juni 1898. Hans seiling fikk stor oppmerksomhet i den engelskspråklige presse rundt om i verden.

Han utgav boken *Sailing Alone Around the World* etter denne jordomseilingen. Boken, som er utgitt på norsk under tittelen *Første mann rundt jorden alene*, er en beretning om en seilas som startet i 1895. Med datidens hjelpemidler var dette noe helt annet enn tilsvarende prosjekter i ny tid.

I november 1909 seilte Slocum i båten «Spray» mot Orinocofloden men ble aldri gjenfunnet. Det ble antatt at han var blitt pløyd ned av et eller annet dampskip, eller angrepet av en hval. Noen annen forklaring anså man ikke mulig med tanke på hvor en erfaren segler han var.

Han ble erklært død i 1924.

## Referanser


## Eksterne lenker
* Mer om Joshua Slocum
Kinas riksvei 324

**Kinas riksvei 324** (*G324*) fører fra Fuzhou i provinsen Fujian mot  Guangdong, Guangxi, Guizhouog ender i Kunming i Yunnan. Den er 2.712 kilometer lang. 

## Rute og distanse
Hanjiang (andre betydninger)

**Hanjiang** kan sikte til:
*Elven Han Jiang som renner ut ved Shantou i Guangdong-provinsen.
*Elven Hanjiang i provinsene Shaanxi og Hubei, en av Yangzielvens største sideelver,
*Bydistriktet Hanjiang i byprefekturet Putian i provinsen Fujian i Kina,
*Bydistriktet Hanjiang i byprefekturet Yangzhou i provinsen Jiangsu i Kina.
Rong (andre betydninger)

**Rong** kan være:

*Tettstedet Rong i Øygarden kommune i Hordaland,
*Bygden Rong ved enden av Bordalen i Voss kommune.
*Fylket Rong i byprefekturet Yulin i den autonome region Guangxi i Folkerepublikken Kina,
*Fylket Rong i byprefekturet Zigong i provinsen Sichuan i Kina.
Aage Myhrvold

**Aage Myhrvold** (født 29. september 1918, død 16. juni 1987) var en norsk syklist, blant landets beste mellom 1937 og 1953. Han vant sitt første gutteritt i 1934 og ble i 1937 opptatt i C-gruppa for seniorer. I debutsesongen vant han 10-mila i NM med fire minutter forbedring av Leif Ekås sin rekord.  Året etter ble  han nummer 13 i nordisk. Han satte et titall norske rekorder og var kjent som *Tempokongen*. Frem til 1952 representerte han Oslo-klubbene IK Hero, senere SK Rye.

## Meritter
* 1936:  Oslo-mester junior og sølv i junior-NM
* NM i landeveissykling 
** tempo 30 km:  1939, 1940, 1946, 1947, 1949, 1952, 1953
** tempo 100 km: 1937, 1938 (ny rekord: 2.41.01), 1940
** lagtempo 30 km:  Seier i 1946, 1947, 1948, 1949, 1951.  For SK Rye: 1952, 1953 og 1954
** lagtempo 100 km:  Seier i 1948, 1949, 1950, 1951.  For SK Rye: 1953
* NM i banesykling, 4000 m forfølgelse:  Seier i 1947, 1950 og 1952
* kongepokal:  1938, 1939, 1949, 1952, 1953
* deltakelse i sykling under Sommer-OL 1948 både individuelt og for lag (brøt i begge konkurransene)
* seier i Tyrifjorden rundt 1952.

## Referanser


## Eksterne lenker
*
Derviş Eroğlu

**Derviş Eroğlu** (født 1938 i Famagusta i Britisk Kypros) er Nord-Kypros' president, etter å ha vunnet valget 18. april 2010 med 50,38 % av stemmene. Han inntok i rollen 24. april 2010. Han representerer Det nasjonale enhetspartiet, og var statsminister i Nord-Kypros fra 1985 til 1994, fra 1996 til 2004 og fra 2009 til 2010. Eroğlu er en sterk tilhenger av uavhengighet fra resten av Kypros.

## Referanser
Khirullah Said Wali Khairkhwa

**Khirullah Said Wali Khairkhwa** (født i 1967 i Arghistan i provinsen Kandahar i Afghanistan) er en av USAs fanger i Guantanamobukten fangeleir, pr. april 2010. Han var under Det islamske emiratet Afghanistans tid guvernør i Herat (1999–2001) i Afghanistan. Han har ikke status som krigsfange, og har heller ikke vært gjenstand for rettsmøter for å avgjøre om han bør ha slik status.

## Tribunal
Foran et militært dommerpanel (*[[combatant status review tribunal]]*) har han møtt opp, noe han ikke var pliktig (til å gjøre).

## Omtale i media
At han er en av ti fanger som skal overføres til «''maximum security''-fengsel» i Standish i Michigan, er blitt hevdet av kilder tilknyttet fagtidsskriftet *[[Corrections One]]*, pr. august 2009.

## Referanser
Magne Lerheim

**Magne Lerheim** (født 14. desember 1929, død 13. mars 1994) var en embedsmann og norsk politiker for Venstre og Det Nye Folkepartiet, hvor han var partiformann.

Han ble cand. jur. i 1957, og studerte ved Europa-colleget i Brugge 1957–1958.

Som jusstudent var han leder av Studentvenstrelaget i 1952, og formann i Det Norske Studentersamfund i 1958. Han var formann i Unge Venstre fra 1960 til 1962. I 1963 var han statssekretær i kirke- og undervisningsdepartementet i den kortvarige regjeringen Lyng. Fra 1965 til 1973 var han første varamann på Stortinget for Venstre i Hordaland. 1966 til 1967 var han igjen statssekretær, denne gangen i finansdepartementet under Ole Myrvoll i Per Bortens regjering. Da Venstre ble splittet i 1972 gikk han over i det Nye Folkepartiet. Han ble formann i det nye partiet fra 1973 til 1978.

Han var universitetsdirektør ved Universitetet i Bergen fra 1977 til 1990.

Magne Lerheim var bror av Kjellaug Lerheim.

## Referanser


## Litteratur
* Universitet og samfunn. Festskrift til Magne Lerheim. (*Bergen, 1989, Alma Mater Forlag A/S*) ISBN 82-419-0041-4

## Eksterne lenker
*
Lencaspråk

**Lencaspråk** er en liten språkfamilie eller språkgruppe bestående av bare to språk, som ble snakka i Honduras og El Salvador. Begge språka, honduransk og salvadoransk lenca, døde ut i andre halvdel av 1900-tallet.

Lencaspråk har tradisjonelt vært regna som en egen språkfamilie, selv om enkelt lingvister har forsøkt å koble den med andre språk. På begynnelsen av 2000-tallet påviste Adolfo Constenla Umaña et slektskap med misumalpaspråka, og seinere at lenca-misumalpaspråka sannsynligvis er beslekta med de chibchanske språka.

## Litteratur
* Campbell, Lyle. 1976.  "The Last Lenca". *International Journal of American Linguistics* 42(1): s. 73-78.
* Campbell, Lyle. 1997. *American Indian Languages: The Historical Linguistics of Native America*. Oxford: Oxford University Press.
* Campbell, Lyle, Anne Chapman, and Karen Dakin. 1978. "Honduran Lenca". *International Journal of American Linguistics* 44(4): s. 330-332.
* 
* 
* Hemp, Eric. 1976.  "On Earlier Lenca Vowels". *International Journal of American Linguistics* 42(1): s. 78-79.
* Lehman, Walter. 1920. *Zentral-Amerika*. Se s. 700-719 (salvadoransk lenca) og s. 668-692 (honduransk lenca).

## Eksterne lenker
*
Gamle Kirkeplass

**Gamle Kirkeplass** er en rektangulær offentlig park i Drammen sentrum.

Parken ligger på Bragernes ca. 300 meter vest for Bragernes torg og omkranses blant annet av Bragernes kirkegård, Drammens teater, Drammenselven og Frimurerlosjens bygninger. Parken avgrenses av Hauges gate i nord og Øvre Strandgate i sør. I tillegg gjennomskjæres parken av Øvre Torggate og Øvre Storgate slik at den er delt opp i tre felt.

Plassen har fått sitt navn etter Gamle Bragernes kirke som sto på plassen frem til den brant ned under bybrannen i 1866. Før brannen var dette byens torg og  markedsplass. Det tidligere navnet på plassen var Kirkeplassen.

## Bebyggelsen rundt plassen

### Nordgående

#### 1. Kvartal

* Gamle Kirkeplass 2A, 3019 Drammen
* Gamle Kirkeplass 2B, 3019 Drammen, Bethesda
* Gamle Kirkeplass 2C, 3019 Drammen, Bethesda

#### 2. Kvartal

* Øvre Storgate 12, 3018 Drammen, Drammens Teater
* Øvre Torggate 17, 3017 Drammen, Thunes legat

#### 3. Kvartal

* Øvre Torggate 18, 3017 Drammen
* Gamle Kirkeplass 4, 3019 Drammen

### Sørgående

#### 1. Kvartal

* Gamle Kirkeplass 7, 3019 Drammen, Buskerud fylkeshus 1940–75

#### 2. Kvartal

* Gamle Kirkeplass 5, 3019 Drammen, Frimurerlogen
* Gamle Kirkeplass 3, 3019 Drammen, Drammen Tinghus

#### 3. Kvartal

* Gamle Kirkeplass 1, 3019 Drammen, Hotellbygning
* Øvre Strandgate 11, 3018 Drammen, Samfunnshus, grendehus

## Statuer og minnesmerker
På det øverste feltet i parken, mot Bragernes kirkegård står statueen av Torgeir Vraa fra 1936 av Dyre Vaa. Statuen ble revet ned av Nazistene i 1940 og kastet i Drammenselven, året etter ble hentet opp igjen.

På det midterste feltet i parken ble det i 1941 reist et minnesmerke der tårnet i den nedbrente kirken sto. Monumentet er utført av billedhugger Nic. Schiøll og består av en kubisk blokk av mørk labrador med et relieff av kirken som lå på stedet.

På det nederste feltet i parken, er det reist et minnesmerke over de som mistet livet i terrorangrepet den 22. juli 2011. Minnesmerket er i Iddefjordgranitt og utført av kunstneren Nico Widerberg.
Fil:Frimurerlosjen drammen dør.jpg|Frimurerlosjen, Gamle Kirkeplass 5, Bragernes, Drammen, Norge. Innviet 1925.
Fil:Frimurerlosjen på Bragernes i Drammen.jpg|Frimurerlosjens bygg ble oppført i tidsrommet 1928-29, etter tegninger av arkitekt Christian Fredrik Arbo (9.4.1876 – 29.10.1951).
Fil:Drammen kart 1900 Gamle Kirkeplass.jpg|Kart over Gamle Kirkeplass i 1900.


## Referanser
Gamle Bragernes kirke

**Gamle Bragernes kirke** var tidligere kirke for Bragernes sogn i Drammen fram til bybrannen i 1866. Den tidligere kirketomten ble siden opparbeidet til park og bærer i dag navnet Gamle Kirkeplass.

Den første kirken som ble reist på Gamle Kirkeplass var en korskirke av tre, oppført i 1628. I 1699 fikk denne kirken et nytt murt tårn.

I 1707 ble det besluttet å rive den første trekirken og bygge en ny inntil det eksisterende murtårnet. Denne kirken ble innviet 19. desember 1708 og ble kalt Hellig Trefoldighetskirke. Dette var også en korskirke av tre utført i barokkstil. I årene 1849–1853 ble kirkens interiør modernisert og fremsto siden i nyklassisistisk stil. Etter brannen i 1866 var deler av det murte tårnet alt som sto igjen av kirken. Deler av inventaret og kirkesølvet ble imidlertid reddet fra kirken under brannen og finnes i dag blant annet i Bragernes kirke, Drammens museum og Norsk Folkemuseum. Dette gjelder blant andre gjenstander døpefonten, deler av altertavlen og prekestolen. En av messinglysekronene henger i Tangen kirke og kirkeskipet som i dag henger i Bragernes kirke, ble også reddet ut av Gamle Bragernes kirke.

En minnestein over Gamle Bragernes kirke ble reist i 1941 der tårnet tidligere sto. Monumentet ble utført av Nic Schiøll, er laget i mørk labrador og bærer et relieff av kirken etter et fotografi.

Ny kirke for Bragernes ble besluttet oppført i stein lengre øst i byen, på Albumløkken. Flyttingen ble blant annet begrunnet med at grunnen på Gamle Kirkeplass ikke kunne bære en steinkirke. Nye Bragernes kirke ble tegnet av arkitekt Ernst Norgren og oppført i rød teglstein som en langkirke i nygotisk stil. Den ble innviet 12. juli 1871. 

## Kilder
* Hentet fra Håkon og Sigrid Christies verk «Norges kirker»
* Per Otto Borgen (red., 2004) Drammen byleksikon, 2. utg. – Forlaget for by- og bygdehistorie, Drammen. ISBN 82-91649-08-1.
Olaf Lurvik

**Olaf Lurvik** (født 1963) er en norsk tidligere proffsyklist.  Sitt nasjonale gjennombrudd fikk han i 1985 med 2.-plass i Rikstotorittet. Med Atle Kvålsvoll gjestet han det franske amatørlaget *Persan* og vant et etapperitt utenfor Paris i 1986.  Han var proff i Frankrike 1988-91, og ble helt da han ble nr. 3 i England rundt i 1989. Året etter var han amatør for det franske laget *BIC* en tid og vant et titall ritt der nede. Så var han proff med to-årskontrakt. I 1991 var han eneste nordmann som fullførte i Tour de France, de andre deltakerne var Atle Kvålsvoll, Atle Pedersen og Dag Otto Lauritzen.  Etter at Toshiba ga seg på høsten 1991 ble han heller engasjert av Norges Cykleforbund, som landslagstrener i to perioder fra 1994.

## Eksterne lenker
*
Knarrlagsundet bru

**Knarrlagsundet bru** er ei 181 meter lang bru som går mellom Ulvøya og Fjellværsøya i Hitra kommune. Brua er en del av fylkesvei 6448 og har en seilingshøyde på ca. 17 meter

## Referanser
Rur (elv)

**Rur** (tysk: *Rur*, nederlandsk og fransk: *Roer*) er ei elv i Tyskland, Belgia og Nederland. Den er ei høyre sideelv til Maas. Rundt 90% av elva ligger i Tyskland.

Elva har sitt utspring i Hautes Fagnes/Hohes Venn nasjonalpark, nær det 696 meter høye Signal de Botrange i Belgia, i 660 meters høyde. Sør for Monschau renner den inn i Tyskland og delstaten Nordrhein-Westfalen, hvor den først renner gjennom den nordligste delen av Eifel-åsene. Etter 39&nbsp;km når den Rurstausee, den nest største kunstige innsjøen i Tyskland. Etter rundt 160&nbsp;km renner elva inn i Nederland, hvor den 10 kilometer senere munner ut i Maas i byen Roermond.

De største sideelvene til Rur er Inde og Wurm. Langs elva ligger byene Monschau, Heimbach, Nideggen, Düren, Jülich, Linnich, Hückelhoven, Heinsberg (alle i Tyskland) og Roermond (i Nederland).

## Eksterne lenker
*
Lenmichíspråk

**Lenmichíspråk**, eller **microfilo lenmichí**, er en språkfamilie eller en makrofamilie som er foreslått av lingvisten Adolfo Constenla Umaña. Den omfatter de chibchanske språka, misumalpaspråk og lencaspråk, som til nå har vært regna som tre separate språkfamilier, men som Constenla mener å ha funnet et slektskap mellom ved hjelp av den komparative metoden.

Urspråket skal ha begynt fragmenteringsprosessen rundt 8000 f.Kr. Lenca- og misumalpaspråka delte seg rundt 5000 f.Kr., mens paya skilte seg fra de øvrige chibchanske språka rundt 4500 f.Kr.

## Litteratur
* 
*
Trebåter og treskips anatomi

Trebåter og treskips skrog er konstruert for å gi optimal styrke både langskips og tverrskips. Treemnene kan variere i omfatning og utførelse, avhengig av størrelse og bruksområde. Ved byggingen av større skip er det nødvendig med omfattende forsterkninger i skroget langs og tvers eller mellom ulike dekk. Det kan også være nødvendig med diagonale forsterkninger.

## Litteratur
* 
* Brohäll, Per: *Bygg båten själv*, Almqvist och Wiksell Tryckeri, Uppsala 2005. ISBN 91-631-6559-7
* A. Brix *Bootsbau Praktischer Schiffbau* (Tysk) ISBN 3-922117-89-9

## Se også
* Båtbygging
* Skipsbygging

består av et detaljert tre-system samvirker med hverandre for
A (kana)

**あ** i hiragana og **ア** i katakana er tegn av japansk kana som hver representerer en mora. Tegnet blir romanisert som *a*. Uttalen () av あ/ア ligger veldig nær *a* på norsk. I gojūon-tabellen opptar den førsteplass, ved siden av い. Formen til あ kan minne om en の med et kors i.

## Herkomst
あ stammer fra den kursiverte sōsho-stilen av kanji-tegnet 安, mens ア kommer fra den venstre delen av 阿.

## Mindre varianter
De forminskete versjonene (ぁ, ァ) brukes av og til for å transkribere fremmede ord gjennom å sette dem etter tegn (f.eks slik: ファ), for så å danne ord som ファッション　(fasshon → *fashion*). De forminskede tegnene endrer det forutgående tegnets siste vokal for å danne stavelser som er uvanlige i det japanske språk. For eksempel har man i utgangspunktet ikke et eget tegn for *fa*, men for *fu* (フ), og må av den grunn kombinere フ og ァ for å lage lyden *fa*.

## Rekkefølge på strøkene

**Hiragana あ** blir skrevet med tre strøk:
# Øverst, ett horisontalt strøk fra venstre mot høyre.
# Et vertikalt strøk fra toppen gjennom midten av det første mot bunnen.
# Nedenfor, en sløyfe à la tegnet の.

**Katakana ア** blir skrevet med to strøk:
# Øverst, en vannrett linje fra venstre mot høyre, gjennomført gjennom en kortere skrå linje i motsatt retning.
# Fra slutten av det forrige strøket, en linje nedover, buet lett mot venstre.

## Referanser
Mongolkaie

**Mongolkaie** (*Coloeus dauuricus*) er  en kråkefugl av størrelse, utseende og oppførsel nokså lik europeisk kaie, men med en fargetegning som minner om kråke, som den imidlertid er mye mindre enn (lengde ned til 32 cm). 

## Taksonomi
Mongolkaie er nær beslektet med ”vanlig” europeisk kaie (*Coloeus monedula*). Sammen danner disse to artene underslekten *[[Coloeus]]* og noen autoriteter skiller ut disse to artene fra slekten *Corvus* og plasserer dem i en egen slekt *Coloeus*.Andre autoriteter klassifiserer isteden mongolkaie som en underart av kaie. Det er imidlertid vanligst å betrakte de to som ulike arter og plassere dem i slekten *Corvus* slik vi har gjort her. Man deler ikke inn mongolkaie i underarter, men det fins to fargevarianter – se nedenfor. Det latinske navnet kommer fra Dauria-regionen øst for Bajkalsjøen i Sibir.

## Beskrivelse
Mongolkaia er den minste av kråkefuglene (32-34 cm lang, vingespenn på 67-74 cm.). Den likner mye på vestlig kaie (*C. monedula*), men virker noe mer langsmal med lengre stjert. Mongolkaia forekommer i to morfer (fargevarianter); en mørk og en lys. Den lyse er vanligst.  Hos denne har fjærdrakten større gulhvite partier på undersiden og opp på nakken, slik at det svarte hodet og strupen står fram i sterk kontrast. Hode, hals, vinger og hale er glinsende svarte. Den sjeldnere mørke morfen er uniformt svartglinsende og vanskelige å skille fra kaie unntatt ved fargen på iris, som hos begge morfer av mongolkaie er svart, og skiller dem klart fra vestlige kaier på nært hold, idet iris hos sistnevnte er gråhvit. Den eneste forvekslingsmuligheten ellers innenfor artens kjerneområde er den svarte og hvite kinakråka  (*C. torquatus*),  som imidlertid er mye større - på størrelse med en vanlig kråke. Ungfuglene er svært lik kaie, men har lyst grå til sølvfargede streker på øredekkfjærene og bakre del av issen er gråspettete. 

Mongolkaia er svært lik kaie i oppførsel og lyder.

## Utbredelse
Mongolkaia har en mer østlig utbredelse enn vår kaie og treffes bare sjelden i Sentral- og Vest-Europa. I Norge er den bare observert noen få ganger. Den hekker i sørøstlige deler av Sibir, og hele Mongolia og Kina. I de nordlige delene av utbredelsesområdet er den en trekkende sommergjest. Den opptrer årlig som vintergjest, men i mindre antall i Korea, og sjeldnere i Japan og Taiwan. 

## Habitat
Finnes i glissen skog, gjerne i utkanten av skoger, i elvedaler og åser og fjell med sparsom vegetasjon. I likhet med kornkråke og kaie lever også mongolkaiene i kolonier- ofte sammen med kornkråker. 

Reiret bygges fortrinnsvis i hule trær eller i sprekker i mur eller klipper. I mangel av egnete hulrom kan den bygge reir åpent i trær. Eggene er nærmest identiske med kaie-egg.

## Føde
Som sin nære europeiske slektning er mongolkaia utpreget alteter og lever i stor grad av det den finner på dyrket mark: korn og frø, insekter, bær, egg, åtsler og  avføring.

## Referanser


## Kilder
FieldMusNatHistZoolSer18:343

## Eksterne lenker
* 

### Bilder
* Daurian Jackdaws
* Group of birds
Arendals Bridgeklubb

**Arendals Bridgeklubb** er en bridgeklubb i Arendal, stiftet i desember 1936 av E. Sørensen. Klubben er medlem av Aust-Agder bridgekrets.
__NOTOC__
## Æresmedlemmer
* Sverre Lindqvist
* Petter H. Lindqvist

## Ledere
*1936 – ?: Bankchef E. Sørensen
*1969–1971: Paul Rostrup
*1971–1974: Ingolf Nilsen
*1976–1977: Nils Åge Brekke
*1977–1978: John Olaf Sagen
*1978–1979: Jan Hjertås
*1979–1980: Egil Knutsen
*1980–1981: Nils Åge Brekke
*1981–1983: Kristian Lindqvist
*1983–1985: Helge Krogh
*1985–1986: Ivar Tvedt
*1986–1988: Kristian Lindqvist
*1989–1991: Helge Krogh
*1993: Jens Ivar Gunleifsen
*1994: Jan Oddvar Gjerstad
*1995–1998: Espen Holm
*1998–1999: Widar Eiker
*2000–2002: Astri Walseth
*2003–2005: Siri Wollebekk
*2005–2007: Tor Birkeland
*2007–2009: Petter H. Lindqvist
*2009–2011: Tore Marskar Eek-Jensen
*2011–2015: Johan S. Braathen
*2015–: Espen Lindqvist

## Klubbmestre

## Turneringsresultater
*1993 NM Par: 4.&nbsp;plass (Petter H. Lindqvist – Per Egil Westin)
*2001 NM Klubblag: 7.&nbsp;plass (Johan S. Braathen, Arild Langemyr, Kristian Lindqvist, Espen Lindqvist og Tor Birkeland)
*2003 SM 2. Divisjon Avdeling C Oslo, 4.&nbsp;plass (Per Egil Westin, Petter H. Lindqvist, Espen Lindqvist og Tor Birkeland)
*2009 NM Par: 7.&nbsp;plass (Jan Arild Olsen og Per Elvin Pedersen)
*2013 Seriemesterskap 2. Divisjon Avdeling C: 3.&nbsp;plass (Petter H. Lindqvist, Espen Lindqvist, Per Elvin Pedersen og Jan A. Olsen)
*2015 Seriemesterskap 2. Divisjon Avdeling B: 1.&nbsp;plass (Petter H. Lindqvist, Helge Stornes, Per E. Pedersen og Jan A. Olsen)

## Referanser


## Eksterne lenker
*
Spleiselaget

Spleiselaget er et undervisningsopplegg om skatt og svart økonomi for elever i videregående skole. Hensikten er å engasjere og informere ungdom om samfunn og skatt, og å påvirke holdninger til svart arbeid. 

## Utgangspunkt
Dette er utgangspunktet for Spleiselaget:

«Noen venner setter seg ned en kveld med pizza, brus og en DVD de har leid. Sammen skal de spleise på utgiftene. Men hva skjer hvis en av dem nekter å betale sin andel? Opplever vi det samme i det norske samfunnet?»

Spleiselaget inviterer til at du skal ta dine egne valg, basert på nyttig informasjon om skattesystemet. Både skolebesøkene og web-siden vil kunne hjelpe til med valgene. 

Det er Skatteetaten og Samarbeid mot svart økonomi som står bak satsingen.

## Nettside
Spleiselaget har en egen nettside, http://www.spleiselaget.no. Nettsiden inneholder målrettet informasjon for ungdom, men har også en svartjeneste hvis man ikke finner svar på sitt konkrete spørsmål.

## Eksterne lenker
* Spleiselaget.no
* Skatteetaten
* Samarbeid mot svart økonomi
Asbjørn Gjengedal

**Asbjørn Magne Gjengedal** (1940–2025) var en norsk prest og forfatter. 

Gjengedal ble utdannet cand.theol. fra Menighetsfakultetet. Han arbeidet som feltprest i Bardu fra 1967, før han ble residerende kapellan i Breim i 1969. Han var sogneprest i Gloppen kommune fra 1976 til 1982. I 1982 tok han over som generalsekretær for Norges kristelige ungdomsforbund. I 1987 ble han sogneprest i Ålesund og prost i Nordre Sunnmøre prosti frem til 1996. Han ble prostiprest i Nordfjord fra 1996 til 2007, og var blant annet sykehusprest ved Nordfjord sjukehus.

Han var far til statsviter og journalist Hildegunn Gjengedal.

## Forfatterskapet
På slutten av 1990-tallet dro Gjengedal til USA for et lengre opphold. Han samlet der informasjon om Abraham Vereide, som  utvandret fra Gloppen 19 år gammel. Vereide ble en markant skikkelse innen metodistkirken i USA og etablerte The Fellowship Foundation, og en bønneseremoni som i dag er kjent som National Prayer Breakfast, et nasjonalt årlig arrangement som trekker presidenter til talerstolen. Gjengedal samlet og gjennomgikk et omfattende kildemateriale og utga en biografi om Abraham Vereide i 2001 på Lunde Forlag. 

### Bibliografi
2001: *Abraham Vereide – Utvandraren frå Noreg som samla leiarar i Amerika og i andre land til frukost med bibel og bøn.* Oslo. Lunde forlag

## Se også
* Gjengedal

## Referanser
Charente (elv)

**Charente** er ei 381 km lang elv i det sørvestlige Frankrike.  Den har utspring i departementet Haute-Vienne ved Chéronnac, en liten landsby nær Rochechouart. Den renner gjennom departmentene Haute-Vienne, Charente, Vienne og Charente-Maritime. Elva munner ut i Biscayabukta nær Rochefort. De største sideelvene er Seugne, Boutonne, Bandiat og Tardoire.

Charente var tidligere farbar for båter gjennom lang tid, men elva ble praktisk talt forlatt av kommersiell båttrafikk på midten av 1900-tallet. Båttrafikken er først nylig blitt gjenopprettet, og fritidsbåter har nå overtatt vannveien, som er blitt fullstendig restaurert helt opp til Angoulême. 

## Byer
De viktigste byene langs elva er:
* Civray
* Jarnac
* Montignac-Charente
* Angoulême
* Cognac
* Saintes
* Taillebourg
* Saint-Savinien
* Tonnay-Charente
* Rochefort
* Soubise
* Vergeroux

## Eksterne lenker
* 
* Charente på Sandre-databasen
Måseskjæret

**Måseskjæret** kan vise til:

* Måseskjæret (holme) – Bebygget holme i Sandviken i Bergen
* Måseskjæret 1 – Verneverdig lyststed like innenfor Måseskjæret
Kristen Nystad

**Kristen Matias Erikson Nystad** (født 13. oktober 1906, død 9. april 1940 utenfor Narvik) var en norsk førstestyrmann og marinesoldat fra Gloppen kommune.

Nystad gikk på styrmannsskolen da han ble innkalt til nøytralitetsvakt på panserskipet «Norge» i 1939. Under kampene om Narvik 9. april 1940 ble panserskipene «Norge» og «Eidsvold» senket av tyske torpedoer mens de lå inne i havnebassenget. «Norge» gikk ned i løpet av mindre enn enn ett minutt, og Nystad sammen med 100 andre på båten mistet livet, mens 90 ble berget. «Eidsvold» som lå litt lenger ute, gikk ned i løpet av 15 sekund, og 175 mann omkom, mens seks ble reddet. Nystad etterlot seg kone og tre barn. I 1951 reiste bygdefolket minnestein over Nystad på sørsiden nær Gimmestad gamle kirke. Minnesteinen ble avduket 17. mai. Prost Kvaale holdt en minnetale, og lensmann Straume overleverte krigsmedalje post mortem til de nærmeste pårørende.

## Referanser




## Eksterne lenker
* allkunne.no: Kristen Matias Erikson Nystad
* Fylkesarkivet: Minnestein over Kristen Nystad
* digitaltmuseum: Bauta over Kristen Nystad
Måseskjæret (holme)

**Måseskjæret** er en holme ved Sandviken i Bergen. Den er den midterste av de tre holmene i *Sandviksbukten*.

Den første bebyggelsen på Måseskjæret kom i 1804 og var en sommerbolig. Mot slutten av 1800-tallet ble resten av holmen utbygget. Idag er det moderne leilighetsbygg som preger Måseskjæret.

Måseskjæret ble kjøpt opp av eiendomsutvikler Arvid Knudsen på midten av 90- tallet, som utviklet Måseskjæret til det det er i dag.

## Se også
* Måseskjæret 1

## Eksterne lenker
* Bergen byleksikon på nett, om Måseskjæret (holme)
Tårer

:*For plantegruppen som også kalles «tårer» se [[Fuksia]].*
**Tårer** er en væske som utskilles fra en **tårekjertel** ved øyet. **Tåreflod** er en strøm av tårer, som typisk utløses av det autonome nervesystem (det som ikke er styrt av viljen). Tårevæsken består av saltvann som inneholder en rekke enzymer og antistoffer, som har til formål at forhindre bakterier å trenge inn i øyet. Eksempler på disse enzymene er fosfolipase A og lysozym. I tillegg benyttes tårevæsken til å smøre hornhinnen.

## Eksterne lenker
*
Pleuraempyem

**Pleuraempyem**  (også kjent som  **pyothorax** eller **purulent pleuritt)**  er en ansamling av puss i pleurahulen. De fleste pleurale empyem oppstår etter en infeksjon i lungene (lungebetennelse), ofte forbundet med eksudat utenfor lungen. Det er tre stadier: eksudativ, fibrinopurulent og levret. I eksudativstadiet akkumuleres puss. Dette etterfølges av et fibrinopurulent stadium der det er lommer av pleuravæske (etablering av drueklaseliknende pusslommer). I den siste fasen levring, kan arrdannelse av pleurarommet føre til avstivning av lungevegg.

## Symptomer

Symptomer på pleuralt empyem kan variere i alvorlighetsgrad. Typiske symptomer er: hoste, feber, brystsmerter, svetting og kortpustethet.

Clubbing av negler kan være til stede ved kroniske tilfeller. Det er en dempning ved perkusjon og reduserte respirasjonslyder på den berørte side av brystkassen. Andre diagnostiske verktøy omfatter leukocyttall, røntgen thorax, CT thorax og ultralyd.

## Diagnose
Diagnosen kan bekreftes ved torakocentese, (lungedren), puss eller bare blakket pleuraeksudat ved aspirasjon. Pleuravæsken har vanligvis en leukocytose, lav pH (

## Eksterne lenker
* 
* Bilder av pleuraempyem  fra MedPix
Hanjiang (Putian)

**Hanjiang** (kinesisk: 涵江区; pinyin: *Hánjiāng Qū*) er et bydistrikt i byprefekturet Putian i provinsen Fujian i Folkerepublikken Kina. 

Det har et areal på 752 km² og ca. 420&nbsp;000 innbyggere.

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Eksterne lenker
* Lokalregjeringens hjemmesider
Betta simplex

***Betta simplex*** er en art i gruppen kampfisker.
Den er endemisk til Thailand hvor den lever i bekker og marsk med kalkstein.
Den blir opptil 8 cm lang (TL).
Kroppen er gulbrun med tre mørke striper. Gjellelokket har en blågrønn flekk. Finnene er iriserende blå. Gattfinnen har mørke kanter. 
Den eter dyreplankton og insekter.

## Eksterne lenker
* 
*
Zhangpu

**Zhangpu** (kinesisk: 漳浦县; pinyin: *Zhāngpǔ Xiàn*) er et fylke i byprefekturet Zhangzhou i provinsen Fujian i Folkerepublikken Kina.

Befolkningen var på  innbyggere i 1999.

## Administrative enheter
**Storkommuner:**
*Sui'an (绥安), Fotan (佛昙), Chihu (赤湖), Jiuzhen (旧镇), Duxun (杜浔), Xuemei (霞美), Gongfu (官浔), Changqiao (长桥), Qianting (前亭), Shentu (深土), Pantuo (盘陀), Maping (马坪), Shiliu (石榴), Shaxi (沙西), Da'nanban (大南坂), Liu'ao (六鳌), Gulei (古雷); 
**Kommuner:**
* Chitu (赤土乡), Nanpu (南浦乡), Chiling for shefolket (赤岭畲族乡), Huxi for shefolket (湖西畲族乡);
**Statsgårder:**
*Baizhuhu (白竹湖农场), Changqiao (长桥农场), Shigu (石古农场), Wan'an (万安农场);
**Statsforster:**
*Xiacai (下蔡林场), Zhongxi (中西林场);

**Statsteplantasjen** Daimaoshan (玳瑁山茶场);

**Stats-te- og fruktplantasjen** Nanshan for utenlandskinesere (南山华侨茶果场);

**Statssaltanlegget** Zhangpu (漳浦盐场).

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Litteratur
* 

## Referanser


## Eksterne lenker
* Zhaojia bao - Yi'an bao
* Zhangpu wenmiao dacheng dian